|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/** |
|  | **(protokols Nr. ; .p.)** |

**Par projekta “Stāmerienas pils iekštelpu un parka āra spēļu inventāra uzlabošana sabiedrības (īpaši ģimeņu un cilvēku ar īpašām vajadzībām) daudzveidīgas, interaktīvas un izglītojošas aktīvas atpūtas piedāvājuma nodrošināšanai” atbalstīšanu un līdzfinansējuma nodrošināšanu**

Izskatīts Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs”, reģistrācijas Nr. 90011546476, juridiskā adrese: Dzelzceļa iela 8, Gulbene, Gulbenes novads, LV-4401, 2024.gada 6.septembra iesniegums nr.TKMC1.6/24/16 (Gulbenes novada pašvaldībā reģistrēts 2024.gada 6.septembrī, nr. GND/17.3/24/1751-G) ar lūgumu atbalstīt projekta “Stāmerienas pils iekštelpu un parka āra spēļu inventāra uzlabošana sabiedrības (īpaši ģimeņu un cilvēku ar īpašām vajadzībām) daudzveidīgas, interaktīvas un izglītojošas aktīvas atpūtas piedāvājuma nodrošināšanai”īstenošanu un līdzfinansējuma piešķiršanu. Līdz 2024.gada 14.oktobrim tiek plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 2.kārtas Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvaros plānots iegādāties:

1) materiāli tehniskās bāzes komplektu – mobilo lielekrāna televizoru, projektoru, kopētāju, daudzfunkcionālu mūzikas atskaņotāju, plašu atskaņotāju;

2) skaņu un gaismu komplektu – divas mobilās skandas/tumbas, statīvi, mikrofoni (4-6), skaņu pults; gaismošanas komplekts: dažādas jaudas, veida prožektori; vadības pults, statīvi, savienotājvadi, pagarinātāji, dimmeri;

3) 19. un 20.gadsimta pagalma un parka spēļu komplektu – dažādas lielformāta koka spēles (piem., kriketu, jengu, Mežcirtējs, maisu metējs, līdzsvara dēlis, bocia u.c.).

Projekta plānotās attiecināmās izmaksas ir 35000,00 EUR (trīsdesmit pieci tūkstoši *euro* nulle centi), no kurām Eiropas Lauksaimniecības Fonda lauku attīstībai (ELFLA) finansējums – 80% jeb 28000,00 EUR (divdesmit astoņi tūkstoši *euro* nulle centi), pašvaldības līdzfinansējums – 20% jeb 7000,00 EUR (septiņi tūkstoši *euro* nulle centi).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4.panta pirmās daļas 6.punktu, kas nosaka, ka pašvaldībām autonomās funkcijas ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta “Stāmerienas pils iekštelpu un parka āra spēļu inventāra uzlabošana sabiedrības (īpaši ģimeņu un cilvēku ar īpašām vajadzībām) daudzveidīgas, interaktīvas un izglītojošas aktīvas atpūtas piedāvājuma nodrošināšanai” iesniegšanu biedrības “SATEKA” atklātā projektu konkursā.

2. Gulbenes novada pašvaldībai, projekta apstiprināšanas gadījumā, NODROŠINĀT projekta īstenošanai līdzfinansējumu 20% apmērā no attiecināmajām izmaksām, tas ir 7000,00 EUR (septiņi tūkstoši *euro* nulle centi) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A. Caunītis